cyanic-selkie/wikianc huggingface dataset:
টাইটান (সুপার কম্পিউটার)
ইতিহাস
এটার সৃষ্টির শুরু থেকেই জাগুয়ার বিভিন্ন আপগ্রেড গ্রহণ করেছিল। এটা Cray XT3 প্লাটফর্ম দিয়ে শুরু হয়েছিল যেটা ছিল ২৫ teraFLOPS। ২০০৮ সালে জাগুয়ার XT4 প্লাটফর্মে আপগ্রেড হয়েছিল। ২০০৯ সালে এটা XT5 আপগ্রেড হয়। এটার চূড়ান্ত আপগ্রেডে জাগুয়ারকে নিয়ে যায় ১.৭৬ petaFLOPS।
বর্ষব্যাপী আলোচনা শুরু হয় ৯ অক্টোবর ২০১১। অক্টোবর ও ডিসেম্বরের মধ্যে জাগুয়ার XT5 আপগ্রেড হয়েছিল XK7 তে। ডিসেম্বরে, কম্পিউটেশনকে ৯৬ XK7 বিশিষ্ট ক্যাবিনেটে আনা হয়। সিস্টেম মেমরি ৫৮৪ TiB এ দ্বিগুন করা হয়েছিল। Fermi ভিত্তিক GPU ব্যবহার করা হয়েছিল যেহেতু Kepler GPUs তখন পাওয়া যাচ্ছিল না। অক্টোবরে সকল কার্য সমাপ্ত হয়েছিল এবং কম্পিউটারকে চূড়ান্তভাবে টাইটান নামকরণ করা হয়।
হার্ডওয়্যার
টাইটান জাগুয়ারের ২০০ ক্যাবিনেট ব্যবহার করে। জাগুয়ারের পুনঃব্যবহার প্রায় $২০ মিলিয়ন খরচ বাঁচায়। যখন কর্মশক্তি শেষ হয়ে যায়, এটি ১৬ সেকেন্ডের মতো সক্রিয় থাকে। টাইটানের আছে ১৮,৬৮৮ nodes। সর্বমোট প্রসেসর কোর ২৯৯,০০৮ এবং CPU and GPU RAM হচ্ছে ৬৯৩.৬ টেরাবাইট।
ভি. শিবপুন্নিয়াম
'''ভি. শিবপুন্নিয়াম''' একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬, ২০০১ এবং ২০০৬ সালের নির্বাচনে মান্নারগুড়ি আসন থেকে ভারতের কমিউনিস্ট পার্টির প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
আউট, আউট—
থাম্ব|[[ম্যাকক্লেয়ার’স ম্যাগাজিনের প্রচ্ছদ, জুলাই ১৯১৬]] “আউট, আউট—” (Out, Out—) হলো ১৯১৬ সালে প্রকাশিত মার্কিন কবি রবার্ট ফ্রস্টের লেখা একটি ইংরেজি ভাষার কবিতা। একটিমাত্র স্তবকের এই কবিতায় উইলিয়াম শেকসপিয়রের ম্যাকবেথ নাটকের প্রসঙ্গোল্লেখে দুর্ঘটনায় এক কিশোরের মর্মান্তিক মৃত্যুর কাহিনি বিধৃত হয়েছে।
প্রেক্ষাপট
কবিতাটি সর্বপ্রথম ১৯১৬ সালের জুলাই মাসে ম্যাকক্লেয়ার’স নামক পত্রিকায় প্রকাশিত হয়। পরবর্তীতে কবিতাটি রবার্ট ফ্রস্টের মাউন্টেন ইন্টারভ্যাল নামক সংকলনে সংকলিত করা হয়।
বিশ্লেষণ
“আউট আউট—” কবিতায় একটি কিশোরের গল্প বলা হয়, যে করাতকলের (বাজ-করাত) দুর্ঘটনায় হাত কাটা পরার পর প্রাণ হারায়। কবিতাটি মূলত মৃত্যু, কিশোরের মৃত্যুতে মানুষের প্রতিক্রিয়া এবং মৃত্যুকে সাথে নিয়ে চলমান জীবনে দৃষ্টি নিবদ্ধ করে। বাজ-করাতে হাত কাটার পর অত্যধিক রক্ষক্ষরণে কিশোরটি রক্তক্ষরণজনিত শকে চলে যায় এবং চিকিৎসকের যথাসাধ্য চেষ্টাসত্ত্বেও মৃত্যুবরণ করে। রবার্ট ফ্রস্ট কবিতায় ব্যক্ত্যারোপের উত্তম প্রয়োগ ঘটান। বাজ করাত কার্যত জড়বস্তু হলেও, কবি “স্নার্লিং” (snarling; কম্পমান), “র‍্যাটলিং” (rattling; ঝুমঝুম শব্দরত) এবং উত্তেজনার মুহূর্তে কিশোরের হাতের উপর দিয়ে লাফ দেওয়া (leap) প্রভৃতি ভাব প্রকাশের মাধ্যমে এর চেতনতাকে ফুটিয়ে তুলতে পেরেছেন।
রবার্ট ফ্রস্ট কৈশোরের সরলতা ও উদাসী মনোভাবে জোর দিয়েছেন; যা ফ্রস্টের সময়কার আলোকে যথার্থ। কবিতাটি লেখার মাত্র এক বছর আগেই যুক্তরাজ্যে যুদ্ধের জেরে লেখককে যুক্তরাষ্ট্রে ফিরে আসতে হয়। এই কবিতা পাঠে পাঠকদের মনে অনুভূত হয়: কীভাবে যুদ্ধ নিরীহ শিশুদের শৈশব কেড়ে নেয় এবং শেষ পর্যন্ত তারা দায়িত্বশীলদের সৃষ্ট পরিস্থিতির শিকার হয়।
কবিতার শিরোনামটি উইলিয়াম শেকসপিয়রের ট্র‍্যাজেডি নাটক ম্যাকবেথ-এর টুমরো অ্যান্ড টুমরো অ্যান্ড টুমরো-এর স্বগতোক্তি “আউট, আউট, ব্রিফ ক্যান্ডল ...”-এর ইঙ্গিতবাহী। নাটকের নামচরিত্র ম্যাকবেথ তার স্ত্রীর মৃত্যুতে অভিভূত হয়ে জীবনের সাহসিকতা নিয়ে এই উক্তি করেছিলেন। কবিতার জন্য এই শিরোনামটি চয়ন নশ্বর ও অনিশ্চিত জীবনের ইঙ্গিতবাহী।
কবিতায় অনুকার, অনুপ্রাস, উপমা ও অন্যান্য আরও অনেক আলঙ্কারিক শব্দ ব্যবহৃত হয়েছে। মার্কিন সাহিত্য সমালোচক হ্যারল্ড ব্লুমের মতে, “এই কবিতাটি ফ্রস্টের সবচেয়ে আলোচিত কবিতাগুলোর অন্যতম হলেও, ‘দ্য রোড নট টেকেন’, ‘স্টপিং বাই উডস অন অ্যা স্নোয়ি ইভনিং’ প্রভৃতি কবিতার মতো সাহিত্য সমালোচকদের মনোযোগ পায়নি, যার কারণে গভীর সাহিত্যিক আলোচনা ও ব্যাখ্যা থেকে বঞ্চিত হয়েছে।”
লুঙ্গি
thumb|200px|লুঙ্গি পরিহিত [[বাংলাদেশ|বাংলাদেশের নড়াইল গ্রামের এক বালক যে এক গেঁড়ো দিয়ে লুঙ্গিটি পরেছে।]]
লুঙ্গি (হিন্দি: लुंगी, সিন্ধি: لنگی, তেলুগু: లుంగీ, ওড়িয়া: ଲୁଙ୍ଗି, কন্নড়: ಪನ್ಛಎ, মালয়ালম: ലുങ്കി, তামিল: லுங்கி) দেহের নিচের অংশে পরার একধরনের পোশাক, ভারত, বাংলাদেশ, শ্রীলঙ্কা এবং মায়ানমারে এর প্রচলন দেখা যায়। যদিও এটির সূচনা দক্ষিণ ভারতে কিন্তু এটি দক্ষিণ এশিয়ার অনেক সম্প্রদায়ই ব্যবহার করে থাকে। যদিও এক রঙের লুঙ্গিই বেশি জনপ্রিয় কিন্তু সাধারণত এটি বিভিন্ন নকশা এবং রঙে সুতায় বুনা হয়। নকশা ও রঙ ছাড়াও লুঙ্গির উপরে এবং নিচে সাদা বা কালো রঙের ডোরা কাটা দাগ থাকে। ধুতি চাদরের মত হলেও লুঙ্গি স্কার্টের মতন করে গোল করে সেলানো থাকে। বিভিন্ন সম্প্রদায় ভেদে লুঙ্গি পুরুষ ও মহিলা উভয়ই, বিভিন্নভাবে কোমরে বেঁধে পরে থাকে যা দৈনন্দিন কর্মকাণ্ড থেকে শুরু করে বিয়ের অনুষ্ঠানসহ বিভিন্ন সাংস্কৃতিক কর্মকাণ্ডে পরা হয়। দৈনন্দিন পরার ক্ষেত্রে লুঙ্গি সাধারণ দুই গেড়ো বাঁধন বেশি জনপ্রিয়, কারণ এতে লুঙ্গি খুলে যাওয়ার সম্ভাবনা খুবই কম থাকে। লুঙ্গি সাধারণত নিজের স্বস্তিপূর্ণভাবে পরা হয়, যাতে এর দৈর্ঘ্য সহজেই ঠিক করে নেওয়া যায়। যে সকল অঞ্চলে গরম এবং আর্দ্রতার কারণে ট্রাউজার পরিধান কষ্টসাধ্য হয়ে উঠে সে সব অঞ্চলেই এটি পরা হয়।
লুঙ্গি অথবা লোঙ্গাই মায়ানমারের জাতীয় পোশাক হিসেবে স্বীকৃত।
উৎস
right|thumb|লুঙ্গি পরিহিত একজন ব্যক্তি গবেষণায় দেখা গেছে, এর সূচনা হয়েছে দক্ষিণ ভারতে বর্তমানে তামিলনাডুয়। ভেস্তি নামক এক ধরনের পোশাককে লুঙ্গির পূর্বসূরী বলে মনে করা হয়। ইতিহাসে উল্লেখিত আছে মসলিন কাপড়ের ভেস্তি পোশাক তামিল থেকে ব্যাবিলনে রপ্তানী হত। ব্যবিলনের প্রত্নতাত্ত্বিক নিবন্ধে 'সিন্ধু' শব্দ খুঁজে পাওয়া যায়। তামিল ভাষায় সিন্ধু অর্থ কাপড় বা পোশাক। 'বারাদাভারগাল' নামের তামিলনাডুর জেলে সম্প্রদায় পশ্চিম আফ্রিকা, ইজিপ্ট বা মিশর এবং মেসোপটেমিয়া অঞ্চলে লুঙ্গি রপ্তানীতে গুরুত্বপূর্ণ ভূমিকা রেখেছে। সময়ের সাথে, সাদা কাপড়ে ফুল এবং অন্যান্য নকশা চিত্রিত হয়ে পরবর্তীতে লুঙ্গিতে পরিণত হয়েছে। বর্তমানে লুঙ্গি বাংলাদেশ, বার্মা, শ্রীলঙ্কা, ইন্দোনেশিয়া এবং পশ্চিম আফ্রিকার দেশগুলোয় বেশি জনপ্রিয়।
বাংলাদেশ
লুঙ্গি সাধারণতঃ বাংলাদেশী সকল সম্প্রদায়ের পুরুষদেরই পরতে দেখা যায়, যদিও এটি কোন বিশেষ অনুষ্ঠান বা দিনে পরা হয় না। বাংলাদেশে লুঙ্গি বেশিরভাগ পুরুষই দৈনন্দিন নিত্য ব্যবহার্য পোশাক হিসেবে ব্যবহার করে থাকেন। সুতায় নকশা করা, বাটিক করা অথবা সিল্কের লুঙ্গি কখনও কখনও বিয়ের উপহার হিসেবে বরকে দেওয়া হয়। কোন বিশেষ দিন উপলক্ষে শিক্ষক এবং মসজিদের ইমামদের লুঙ্গি উপহারের রীতি এখনও চালু আছে। যদিও বাংলাদেশের দক্ষিণ-পূর্বাঞ্চলের উপজাতীয় মহিলারা লুঙ্গির মত দেখতে একই রকম একটি পোশাক পরিধান করেন, তবে বাঙালি মহিলারা লুঙ্গি পরিধান করেন না। উপজাতীয়দের কাছে এ পোশাক থামি নামে পরিচিত। প্রতিবেশী দেশ ভারতের পশ্চিমবঙ্গে পুরুষের দৈনন্দিন পোশাক হিসেবে ধুতির পরিবর্তে লুঙ্গির জনপ্রিয়তা দ্রুত বৃদ্ধি পাচ্ছে। কোন কোন বাঙালি লুঙ্গি পরেন না, কারণ তারা মনে করেন লুঙ্গি খুবই অনানুষ্ঠানিক এবং মানানসই নয়, যদিও এটি আরামদায়ক এবং অনেকেই ব্যবহার করছেন। বাংলাদেশে ধীরে ধীরে লুঙ্গির ব্যবহার কমে আসছে, কিন্তু তা এখনও বাংলাদেশের অধিকাংশ পুরুষের পরিচ্ছেদ পোশাক।
ভারত
thumb|right|200px|মুন্ডু পরিহিত এক পুরুষ ভারতের কেরালায় লুঙ্গি পুরুষ ও মহিলা উভয়েই পরে থাকেন। এটিকে খুবই অনানুষ্ঠানিক এবং দিনমজুরদের পোশাক হিসেবে বিবেচনা করা হয়। এখানে লুঙ্গি সাধারণত রঙ্গিন এবং বিভিন্ন নকশা করা থাকে। সাদা রঙের নকশা ছাড়া লুঙ্গির সংস্করণকে মুন্ডু নামে ডাকা হয়। কোনো অনুষ্ঠানের (যেমন: বিয়ে) ক্ষেত্রে, মুন্ডুতে কখনো কখনো সোনালি সুতায় এমব্রয়ডারি করা থাকে যা কাসাভু নামে পরিচিত। লুঙ্গি সাধারণত বিয়ে বা অন্য কোন ধর্মীয় অনুষ্ঠানে পরা হয় না। জাফরান রঙের মুন্ডু কাভি মুন্ডু নামে পরিচিত।
রঙ্গিন লুঙ্গিকে কর্ণাটকে ডাকা হয় মুন্ডা বলে। লুঙ্গির মত সাদা রঙের নকশা ছাড়া দুই ভাজের কাপড়কে ডাকা হয় পাঞ্চে বলে। পাঞ্চে যা লুঙ্গির বিপরীতে পরা হয় বিশেষ অনুষ্ঠানসমূহে। অন্ধ প্রদেশেও এগুলো ব্যবহার করা হয়।
কেরালায় স্থানীয় পুরুষেরা সাধারণতঃ তাদের মুন্ডু ও লুঙ্গিকে গুটিয়ে পরেন। কাপড়ের নিচের অংশ ভাজ করে গুটিয়ে তুলে আবার কোমরে বাঁধা হয়। এভাবে পরলে মুন্ডু বা লুঙ্গি দিয়ে কোমর থেকে হাটু পর্যন্ত ঢাকা থাকে। এ ধরনের কাপড় পরা অনেকটা ভাঁজ ছাড়া স্কটল্যান্ডের স্থানীয় ঘাগড়ার মত দেখা যায়।
তামিলনাডুয় শুধু পুরুষেরা লুঙ্গি পরিধান করেন এবং কেরালার লোকদের মত করেই ব্যবহার করেন। দক্ষিণ তামিলনাডুয় এটি কাইলি অথবা সারং/চারাং বলে ডাকা হয়। মুন্ডু মত ভেত্তি বা ভেস্তি যা আসলে ভারতীয় ধুতি কোমরে পেঁচিয়ে পরা হয়, যা লুঙ্গি ভেবে ভুল হতে পারে। thumb|right|200px|[[জাভা দ্বীপ|জাভানীয় পুরুষ কখনো কখনো ধর্মীয় অনুষ্ঠানে সারং পরিধান করেন, এ ছবিতে সুরাবায়া, পশ্চিম জাভয় সারং এর ব্যবহার দেখানো হয়েছে।]]
মিসেস প্লেস
মিসেস প্লেস অস্ট্রালোপিথেকাস আফ্রিকানাস প্রজাতির আবিষ্কৃত সম্পূর্ণ জীবাশ্ম; যার জনপ্রিয় নাম এই মিসেস. প্লেস। এটি উত্তর আফ্রিকায় পাওয়া গিয়েছে। বেশিরভাগ অস্ট্রালোপিথেকাস জীবাশ্ম স্টারকফোনটেইনের কাছে খুঁজে পাওয়া গিয়েছে। এটি ট্রান্সভাল প্রদেশের জোহান্সবার্গ থেকে ৪০ কিমি উত্তর পশ্চিমে অবস্থিত। ১৯৪৭ সালের ১৮ এপ্রিল রবার্ট ব্রুম ও জন টি. রবিনসন এই জীবাশ্ম আবিষ্কার করেন। ব্রুমের বোমা দ্বারা খনন করায় মিসেস প্লেসের খুলি দুইভাগে বিভক্ত হয়ে যায় এবং কিছু টুকরো আর খুঁজে পাওয়া যায় নি। তা সত্ত্বেও প্রাক মানবের আবিষ্কৃত জীবাশ্ম সমূহের মধ্যে মিসেস/মি. প্লিস হচ্ছে এ যাবৎকালের প্রাপ্ত সবচেয়ে নিখুঁত জীবাশ্ম খুলি। বর্তমানে এই খুলি হয়েছে।
লুঙ্গি
মায়ানমার
thumb|200px|লোঙ্গাই পরিহিত বার্মিজ পুরুষ মায়ানমারে বার্মিজ ভাষায় লুঙ্গিকে লোঙ্গাই বলে ডাকা হয়। পুরুষের জন্য এটি ঘর থেকে কাজে জীবনের সর্বত্রই ব্যবহৃত হয়। সাধারণতঃ শুধু সৈনিকগণ পায়জামা পরেন এবং যে সকল যুবক পাশ্চাত্য চিন্তাধারায় মত্ত তারা বাড়িতে লোঙ্গাই পরে থাকেন। মহিলাদের জন্য এটি তামাইন (htamain) হিসেবে পরিচিত, যা খুবই জনপ্রিয়। বিভিন্ন সুতায় বোনা যেমন সুতি এবং সিল্কের লুঙ্গি বিভিন্ন আনুষ্ঠানিক অনানুষ্ঠানিক সময়ে পরিধান করা হয়।
মিসেস প্লেস
ব্রুমের তরুণ সহযোগী; "মিসেস প্লেস" নামকরণ করেন। এই নামটা এসেছে বৈজ্ঞানিক নাম প্লেসিয়ানথ্রোপাস ট্রান্সভালেনসিস (ট্রান্সভাল এর কাছাকাছি মানুষ) এর প্রথম শব্দ প্লেসিয়ানথ্রোপাস থেকে। এই বৈজ্ঞানিক নাম ব্রুম প্রথমে দিতে চেয়েছিলেন, পরবর্তীতে এর নামকরণ করা হয় অস্ট্রালোপিথেকাস আফ্রিকানাস। বৈজ্ঞানিক গবেষণা প্রবন্ধে এই নমুনার নাম দেওয়া হয়েছিল এসটিএস ৫।
লুঙ্গি
ইয়েমেন ও আরব অঞ্চল
ইয়েমেনে এ ধরনের পোশাককে মা' আউইস (Ma'awiis) ও "সারুন صارون" বলে ডাকা হয় এবং সকল বয়সের পুরুষই এ পোশাক পরিধান করেন। এছাড়াও আরব অঞ্চলে এর যে সকল নাম প্রচলিত আছে তা হল ইযার বা ইজার (আরবি: إِزَار), ফুতাহ (فُوطَة), মা'আওয়াজ (مَعَوَز), উইজারাহ (وِزَرَة) ও মাক্বতাব (مَقْطَب)। এর সঙ্গে তারা সাওব (ثَوْب) নামক জুব্বা পরিধান করেন, যা অধিকাংশ সময় সাদা রঙের হয়ে থাকে।
মিসেস প্লেস
এর গণ হচ্ছে অস্ট্রালোপিথেকাস; যা হোমো গণেরই (মানব প্রজাতি এই গণেরই অন্তর্ভুক্ত) পূর্বপুরুষ। যদিও এই জীবাশ্মের করোটি শিম্পাঞ্জির সাথে সাদৃশ্যপুর্ন কিন্তু মিসেস প্লেস মানুষের ন্যায় সোজা হয়ে দাঁড়াতে সক্ষম ছিল। এটা নৃবিজ্ঞানীদের কাছে বিষ্ময়কর ছিল; কারণ এই মিসেস প্লেসের মস্তিষ্কের ধারণক্ষমতা ছিল মাত্র । নৃবিজ্ঞানীদের মহলে একটা ধারণ ছিল, মস্তিষ্কের আকার যত বড় হতে থাকবে, মানুষের পুর্বপ্রজাতি গুলো ততই দুই পায়ে হাটতে শিখবে। কিন্তু মিসেস প্লেস ছোট মস্তিষ্কের হওয়া সত্ত্বেও দুই পায়ে দাঁড়ানো প্রমাণ করে দেয়; মস্তিষ্কের আকার বৃদ্ধি পাবার পূর্বেই প্রাক মানব প্রজাতি দুই পায়ে দাঁড়াতে সক্ষম ছিল।
লুঙ্গি
সোমালিয়া
সোমালিয়ায় মা' আউইস এর হুস গুনতি পুরুষদের পরিধেয়। এটি বয়োজ্জ্যেষ্ঠ পুরুষই বেশি পরে থাকেন যারা সাথে কুফি বারাওয়ে পরেন, এটি সাধারণতঃ অনেক সোমালীয় পরিধান করেন যখন বাড়ীতে অবসর সময় কাটান। এ পোশাকের ঐতিহ্যবাহী রঙ হচ্ছে সাদা নকশা ছাড়া, কিন্তু এশিয়ার প্রভাবে এবং সোমালিয়া মসলা রপ্তানীর পথিমধ্যে হওয়ায় এশিয়া বণিকদের ব্যবহৃত রঙ্গিন লুঙ্গির সাথে এ দেশের মানুষের পরিচয় ঘটে।
মিসেস প্লেস
"মিসেস প্লেসের" লিঙ্গ কোনটি তা নির্ধারিত নয়। তাই তিনি মি. প্লেসও হতে পারেন। এছাড়াও এক্সরের মাধ্যমে এই জীবাশ্মের দাঁত পর্যবেক্ষণ করে দেখা গেছে এই জীবাশ্মের মালিক হয়তো কিশোর ছিলেন। তাই তিনি মিস প্লেস অথবা মাস্টার প্লেসও হতে পারেন।
নৃবিজ্ঞানী অধ্যাপক ফেডরিক ই. গ্রিন এই জীবাশ্মের যৌনতা নির্ধারণের জন্য দন্তবিন্যাসের উপর গবেষণা করেন। জীবাশ্মের উপর সিটি স্ক্যান করার মাধ্যমে তিনি সিদ্ধান্তে উপনীত হন, এই জীবাশ্মের মালিক এক মধ্যবয়সী নারী। তবে তার গবেষণার ফলাফল নিয়ে বিতর্ক আছে; কারণ একেবারে বিপরীত ফলাফলও এসেছে। এই জীবাশ্মের বয়স ইউরেনিয়াম লেড কৌশল প্রয়োগ করে নির্ধারণ করা হয়েছে। এর বয়স নির্ধারণ করা হয়েছে ২০ লক্ষ ৫০ হাজার বছর।​
সৈয়দ ফখরুদ্দিন আহমদ
সৈয়দ ফখরুদ্দীন আহমদ মুরাদাবাদী (১৮৮৯-১৯৭২) (উর্দু:مولانا سید فخر الدين احمد مرادآبادي) ছিলেন একজন ভারতীয় সুন্নি ইসলামী পণ্ডিত, মুরাদাবাদের মাদ্রাসা শাহীর প্রাক্তন অধ্যক্ষ, জমিয়ত উলামায়ে হিন্দের প্রাক্তন সভাপতি এবং দারুল উলুম দেওবন্দের প্রাক্তন শাইখুল হাদিস ।
প্রাথমিক জীবন
তিনি তার মায়ের কাছে কুরআন শিখতেন এবং পরিবারের প্রবীণদের কাছে ফারসি পড়তেন। আট বছর বয়সে তিনি আরবি ব্যাকরণ এবং বাক্য গঠন শিখতে শুরু করেছিলেন। তিনি মাদ্রাসা মানবা আল-উলুম গুলাউথিতে ভর্তি হন, সেখানে তিনি মজিদ আলী জৌনপুরীর নিকট পড়াশোনা করেন এবং তারপরে তাঁর সাথে দিল্লী চলে যান এবং দিল্লির মাদ্রাসাগুলিতে যুক্তিযুক্ত বিজ্ঞানের বই অধ্যয়ন করেন। ১৯০৮ সালে তিনি দারুল উলূম দেওবন্দে প্রবেশ করেন এবং মাহমুদ হাসান দেওবন্দীর নির্দেশ অনুসারে এক বছরের পরিবর্তে দুই বছরে দাওরায়ে হাদিস বিভাগ অধ্যয়ন করেন।
কর্মজীবন
ফখরুদ্দিন প্রথমে দারুল উলূম দেওবন্দে শিক্ষকতা করতেন। পরে তিনি ১৩৯৩ হিজরিতে শাওয়ালের মুরাদাবাদের শাহী মাদ্রাসায় চলে যান। তিনি সেখানে ৪৮ বছর দায়িত্ব পালন করেন। তিনি মুরাদাবাদের শাহী মাদ্রাসার অধ্যক্ষ  ছিলেন এবং সেখানে সহিহ আল-বুখারী ও সুনান আবু দাউদকে শিক্ষা দিতেন। তিনি ১৩৭৭ হিজরী থেকে ১৩৮৩ হিজরী পর্যন্ত ১১৬১ জন ছাত্রকে সহীহ বুখারি শিক্ষা দেন।
হুসেন আহমদ মাদানীর সভাপতিত্বকালে ফখরুদ্দিন দু'বার জমিয়তে উলামায়ে হিন্দ-এর সহ-সভাপতির দায়িত্ব পালন করেছিলেন। পরে তিনি হুসেন আহমদ মাদানীর মৃত্যুর পরে জমিয়তে উলামায়ে হিন্দের সভাপতি হন।
১৯৫৭ সালে হুসাইন আহমদ মাদানীর মৃত্যুর পরে দারুল উলূম দেওবন্দে ফখরুদ্দিন শায়খুল হাদিস হিসাবে নিয়োগপ্রাপ্ত হয়েছিলেন।
জৈনধর্মের ইতিহাস
জৈনধর্ম হল ভারতীয় উপমহাদেশের একটি প্রাচীন ধর্ম। জৈনরা চব্বিশ জন তীর্থঙ্করের জীবনীর মধ্য দিয়ে তাঁদের ইতিহাসের রূপরেখা অঙ্কন করেন। জৈন বিশ্বাস অনুসারে, বর্তমান কালচক্রার্ধের (অবসর্পিণী যুগ) প্রথম তীর্থঙ্কর ছিলেন ঋষভনাথ। সর্বশেষ দুই তীর্থঙ্কর পার্শ্বনাথ (২৩শ তীর্থঙ্কর, আনুমানিক খ্রিস্টপূর্ব ৮৭২-৭৭২ অব্দ) ও মহাবীর (২৪শ তীর্থঙ্কর, আনুমানিক খ্রিস্টপূর্ব ৫৯৯-৫২৭ অব্দ) ছিলেন ঐতিহাসিক ব্যক্তিত্ব। ২২শ তীর্থঙ্কর নেমিনাথ সম্পর্কে সীমিত ঐতিহাসিক তথ্যপ্রমাণ পাওয়া যায়। কিংবদন্তি অনুসারে, তিনি ছিলেন কৃষ্ণের জ্ঞাতিভ্রাতা। জৈনধর্ম হল চিরস্থায়িত্বের দর্শন। জৈনরা বিশ্বাস করেন যে, তাঁদের ধর্ম হল একটি চিরস্থায়ী ধর্ম। হেইনরিক জিমারের মতে, খ্রিস্টপূর্ব তৃতীয় বা চতুর্থ সহস্রাব্দেও জৈনধর্মের অস্তিত্ব ছিল। সিন্ধু উপত্যকায় পরবর্তী প্রস্তরযুগীয় একাধিক বৃহদাকার শহরের ধ্বংসস্তুপ থেকে প্রাপ্ত প্রত্নসামগ্রীগুলি পর্যবেক্ষণ করে তিনি এই সিদ্ধান্তে উপনীত হয়েছিলেন।
উৎস
জৈনধর্মের উৎসটি স্পষ্ট নয়। পাশ্চাত্য গবেষক হেলমুথ ফন গ্ল্যাসেন্যাপ লিখেছেন, খ্রিস্টপূর্ব ১ম সহস্রাব্দের ১ম শতাব্দীটিই জৈনধর্মের উৎসকালের সর্বাধিক সময়সীমা বলে ধরা যেতে পারে। তিনি প্রথম বাইশ জন তীর্থঙ্করকে পৌরাণিক চরিত্র বলে উল্লেখ করেছেন।
প্রাচীনত্ববাদীদের মতামত
ড. বিলাস এ. সাংভি, চম্পৎ রাই জৈন, অধ্যাপক জর্জ বুলার, হারমান জেকবি, ড. হরনেল, পণ্ডিত সুখলাল সাংভি, অধ্যাপক বিদ্যালঙ্কার ও অন্যান্যরা বিশ্বাস করেন যে, জৈনধর্মই ভারতের প্রাচীনতম বিদিত ধর্মবিশ্বাস এবং সিন্ধু উপত্যকায় এই ধর্মের ব্যাপক প্রচলন ছিল। তাঁদের মতে, হরপ্পায় খননকার্যের ফলে প্রাপ্ত ‘কায়োৎসর্গ’ ভঙ্গিমার নগ্ন পুরুষমূর্তি, ‘পদ্মাসন’ ভঙ্গিমায় উপবিষ্ট মূর্তি, সর্পমস্তক মূর্তি এবং ঋষভনাথের বৃষ প্রতীক জৈনধর্মের পরিচায়ক।
জৈনধর্মের প্রাচীনত্ব প্রসঙ্গে ড. হেইনরিক জিমার লিখেছেন: "জৈনদের ধারণা তাঁদের ধর্ম সুপ্রাচীন কালের। এই ধারণার মধ্যে সত্যতা আছে। যে প্রাচীনত্বের কথা বলা হচ্ছে, সেটি প্রাক-আর্য যুগীয় তথাকথিত দ্রাবিড় পর্যায়ের। সাম্প্রতিককালে সিন্ধু উপত্যকায় পরবর্তী প্রস্তরযুগীয় একাধিক বৃহদাকার শহর (উক্ত শহরগুলির ধ্বংসাবশেষ) আবিষ্কার হওয়ার ফলে এই ধারণাটি নাটকীয়ভাবে আলোকিত হয়েছে। এই শহরগুলি খ্রিস্টপূর্ব তৃতীয় বা সম্ভবত চতুর্থ সহস্রাব্দের হতে পারে।"
ভারতের প্রথম উপ-রাষ্ট্রপতি সর্বপল্লি রাধাকৃষ্ণন প্রমুখ কয়েকজন গবেষক মনে করেন যে, জৈনধর্ম হিন্দুধর্মের তুলনায় অনেক প্রাচীন একটি ধর্মমত: "বেদ রচিত হওয়ার বহু পূর্বে জৈনধর্মের অস্তিত্ব ছিল। আমার এই বক্তব্যের মধ্যে আশ্চর্য কিছু নেই।"
- সর্বপল্লি রাধাকৃষ্ণন
দ্য কালচারাল হেরিটেজ অফ ইন্ডিয়া গ্রন্থের প্রথম খণ্ডে রয়েছে: "জৈনরা দাবি করেন তাঁদের ধর্ম অতি সুপ্রাচীন কালের। তাঁদের প্রথম তীর্থঙ্কর ছিলেন ঋষভদেব। বিষ্ণুপুরাণ ও ভাগবত পুরাণ গ্রন্থদ্বয়ে তাঁকে সুপ্রাচীন কালের ব্যক্তিত্ব হিসেবে উল্লেখ করা হয়েছে। [এছাড়া] প্রাচীনতম ব্রাহ্মণ্যবাদী সাহিত্যে একটি ধর্মীয় সংঘের উল্লেখ পাওয়া যায়।"
মহাবীর
খ্রিস্টপূর্ব ৬ষ্ঠ শতাব্দীতে জৈনধর্মের সর্বাধিক প্রভাবশালী প্রচারক ছিলেন মহাবীর। জৈনদের মতে, তিনি বর্তমান কালচক্রার্ধের (অবসর্পিণী যুগ) ২৪শ তথা সর্বশেষ তীর্থঙ্কর। মহাবীরকে অনেক সময় ভুলবশত জৈনধর্মের প্রবর্তক মনে করা হয়। প্রকৃতপক্ষে জৈনধর্ম তাঁর আগে থেকেই প্রচলিত ছিল এবং তিনি গোড়া থেকেই এই ধর্মের অনুগামী ছিলেন।
পার্শ্বনাথ
মহাবীরের পূর্বসূরি তথা ২৩শ তীর্থঙ্কর পার্শ্বনাথ যে ঐতিহাসিক ব্যক্তিত্ব ছিলেন সেই বিষয়ে যথেষ্ট যুক্তিগ্রাহ্য প্রমাণ পাওয়া যায়। তিনি আনুমানিক খ্রিস্টপূর্ব ৯ম-৭ম শতাব্দীর ব্যক্তিত্ব ছিলেন।
নেমিনাথ
২২শ তীর্থঙ্কর নেমিনাথ ছিলেন পার্শ্বনাথের পূর্বসূরি। জৈন বিশ্বাস অনুসারে, তিনি পার্শ্বনাথের ৮০,০০০ বছর আগে জন্মগ্রহণ করেছিলেন। ১৮৯০-৯১ সালে মথুরা কঙ্কালী টিলা নামক ঢিপিতে একটি খননকার্য চালানো হয়েছিল। এই খননকার্যের ফলে প্রাপ্ত প্রত্নসামগ্রী পরীক্ষা করে ড. ফুরার এই সিদ্ধান্তে উপনীত হন যে, নেমিনাথও একজন ঐতিহাসিক ব্যক্তিত্ব ছিলেন।
ঋষভনাথ
হিন্দুধর্মের প্রধান ধর্মগ্রন্থ ঋগ্বেদ-এ প্রথম তীর্থঙ্কর ঋষভের উল্লেখ পাওয়া যায়। উক্ত গ্রন্থে (১০ম মণ্ডল, ১২শ অনুবাক, ১১৬ ঋক্‌) বলা হয়েছে: হে রুদ্রতুল্য দেব! আপনি প্রথম জগদ্গুরুর উপাধি অর্হনত্ব প্রাপ্ত হউন। আমাদের নিকট ঋষভদেবের ন্যায় এমন এক মহৎ দেবতাকে প্রেরণ করুন, যিনি সকল শত্রুর হন্তা হইবেন!
বিভাজন
মৌর্য সম্রাট চন্দ্রগুপ্ত মৌর্যের রাজত্বকালে এক দ্বাদশবর্ষব্যাপী দুর্ভিক্ষের প্রাদুর্ভাব ঘটে। এই সময় আচার্য ভদ্রবাহু দুর্ভিক্ষের হাত থেকে রক্ষা পাওয়ার জন্য কর্ণাটক অঞ্চলে চলে গিয়েছিলেন। ভদ্রবাহুর শিষ্য স্থূলভদ্র মগধে থেকে যান। ভদ্রবাহুর অনুগামীরা মগধে প্রত্যাবর্তন করলে অঙ্গ শাস্ত্রের প্রামাণিকতাকে কেন্দ্র করে স্থূলভদ্র ও তাঁদের মধ্যে বিবাদ বাধে। এছাড়া মগধবাসী জৈনেরা সেই সময় শ্বেতবস্ত্র পরিধান করতে শুরু করেছিলেন। ভদ্রবাহুর অনুগামীদের কাছে এটি গ্রহণীয় ছিল না। তাঁদের মতে, নগ্ন থাকাই ছিল জৈন শাস্ত্রানুমোদিত বিধি। এইভাবে জৈন সমাজ দিগম্বর ও শ্বেতাম্বর নামে দুই সম্প্রদায়ে বিভক্ত হয়ে পড়ে। দিগম্বর জৈনরা নগ্ন অবস্থায় থাকতেন এবং শ্বেতাম্বর জৈনরা শ্বেত বস্ত্র পরিধান করতেন। দিগম্বরেরা বস্ত্র পরিধান করাকে জৈন মতবিশ্বাসের পরিপন্থী মনে করতেন। তাঁদের মতে, জৈন মতবাদ অনুসারে সম্পূর্ণ নগ্ন অবস্থায় জীবনযাপন করতে হয়। দিগম্বর সম্প্রদায়ের দাবি, তাঁরাই প্রাচীন শ্রমণ প্রথাটিকে সংরক্ষণ করছেন। খ্রিস্টপূর্ব ৪র্থ শতাব্দীর গ্রিক নথিতে যে ‘জিমনোসোফিস্ট’দের (নগ্ন দার্শনিক) উপস্থিতির কথা জানা যায়, তার থেকে দিগম্বর সম্প্রদায়ের এই দাবির সমর্থন পাওয়া যায়।
জৈন আগম
প্রথাগত বিশ্বাস অনুসারে, জৈনধর্মের মূল মতবাদ পূর্ব নামক শাস্ত্রে লিখিত ছিল। মোট চোদ্দোটি পূর্ব শাস্ত্রের অস্তিত্ব ছিল। জৈনদের বিশ্বাস, এই পূর্ব শাস্ত্রগুলির উৎস প্রথম তীর্থঙ্কর ঋষভনাথ। মহাবীরের মৃত্যুর দুই শতাব্দী পরে একটি দ্বাদশবর্ষব্যাপী দুর্ভিক্ষ দেখা দিয়েছিল। সেই সময় মগধের শাসক ছিলেন চন্দ্রগুপ্ত মৌর্য এবং জৈন সমাজের প্রধান ছিলেন ভদ্রবাহু। ভদ্রবাহু তাঁর অনুগামীদের নিয়ে দক্ষিণে কর্ণাটক অঞ্চলে চলে যান। স্থূলভদ্র নামে অপর এক জৈন প্রধান মগধে থেকে যান। এই সময় জৈন মতবাদ সম্পর্কে জ্ঞান হারিয়ে যাচ্ছিল। তখন পাটলীপুত্রে এক সভার আয়োজন করা হয় এবং সেই সভায় অঙ্গ নামে পরিচিত ১১টি শাস্ত্র রচনা করা হয়। স্থূলভদ্রের অনুগামীরা দ্বাদশ অঙ্গ দিট্‌ঠিবায় গ্রন্থে চোদ্দোটি পূর্ব শাস্ত্রের অবশিষ্টাংশ সংকলিত করেন। দিগম্বর সম্প্রদায় স্থূলভদ্র কর্তৃক সংকলিত জৈন আগমের প্রামাণিকতা অস্বীকার করে। তাঁদের বিশ্বাস ছিল, ইন্দ্রভূতি গৌতমের পর ২৩শ শিক্ষক ধরাসেনের সময় মাত্র একটি অঙ্গ শাস্ত্রের জ্ঞান ছিল। এটি ছিল মহাবীরের নির্বাণের ৬৮৩ বছর পরে। ধরাসেনের শিষ্য পুষ্পদন্ত ও ভূতবলীর সময়কালে তাও হারিয়ে যায়।
ধীরে ধীরে শ্বেতাম্বর সম্প্রদায়ের প্রামাণ্য শাস্ত্রগুলিও হারিয়ে যেতে শুরু করে। মহাবীরের নির্বাণের ৯৮০ থেকে ৯৯৩ বছর পরে গুজরাতের বল্লভীতে একটা সভা আয়োজন করা হয়। এই সভার নেতৃত্ব দেন দেবার্ধী ক্ষমাশ্রমণ। সেই সময় জানা যায় দ্বাদশ অঙ্গ দিট্‌ঠিবায়  গ্রন্থটিও হারিয়ে গিয়েছে। অপর দুটি অঙ্গ রচিত হয়। এই হল জৈনধর্মের সম্প্রদায় বিভাজনের প্রথাগত কাহিনি। শ্বেতাম্বর সম্প্রদায়ের মতে, আটবার ‘নিহ্বান’ বা বিভাজন ঘটেছিল।
দিগম্বর প্রথা অনুসারে, গণধর চোদ্দোটি পূর্ব ও এগারোটি অঙ্গ জানতেন। মহাবীরের নির্বাণের প্রায় ৪৩৬ বছর পরে পূর্ব শাস্ত্রের জ্ঞান এবং ৬৮৩ বছর পরে অঙ্গ শাস্ত্রের জ্ঞান লুপ্ত হয়। যে গ্রন্থগুলি অঙ্গ শাস্ত্রের অন্তর্গত নয়, তাকে বলা হত অঙ্গবাহ্য। চোদ্দোটি অঙ্গবাহ্য ছিল। প্রথম চারটি অঙ্গবাহ্য শাস্ত্রের নাম সাময়িক, চতুর্বিমাশ্বিক, বন্দন ও প্রতিক্রমণ। এগুলি শ্বেতাম্বর সম্প্রদায়ের দ্বিতীয় মূলসূত্র গ্রন্থের কিছু অংশের অনুরূপ। শ্বেতাম্বর সম্প্রদায়ের অঙ্গবাহ্য শাস্ত্রগুলি হল দশবৈকালিক, উত্তরাধ্যয়ন ও কল্পব্যবহার।
পরম্পরা
পার্শ্বনাথের নির্বাণের পর তাঁর শিষ্য শুভদত্ত সন্ন্যাসীদের প্রধান হয়েছিলেন। শুভদত্তের পর যথাক্রমে হরিদত্ত, আর্যসমুদ্র, প্রভা ও কেশী সন্ন্যাসীদের প্রধান হন। উত্তরাধ্যয়ন নামক শ্বেতাম্বর ধর্মগ্রন্থে মহাবীরের শিষ্য ও কেশীর মধ্যে একটি কথোপকথনের বিবৃতি ধৃত রয়েছে। কেশী ও তাঁর অনুগামীরা মহাবীরকে তীর্থঙ্কর হিসেবে স্বীকার করে নেন এবং মহাবীরের সঙ্গে যোগ দেন।
কথিত আছে, তীর্থঙ্করগণ ‘কেবল জ্ঞান’ (অনন্ত শুদ্ধ জ্ঞান) অর্জন করেছিলেন। মহাবীরের পর তাঁর শিষ্য সুধর্ম স্বামী জৈন সম্প্রদায়ের প্রধান হন। আনুমানিক খ্রিস্টপূর্ব ৫১৫ অব্দ পর্যন্ত তিনি জৈন সমাজের প্রধান ছিলেন। তাঁর মৃত্যুর পর তাঁর শিষ্য জম্বুস্বামী সন্ন্যাসীদের প্রধান হন। তিনি আনুমানিক খ্রিস্টপূর্ব ৪৬৩ অব্দ পর্যন্ত সন্ন্যাসীদের প্রধান ছিলেন। জৈন বিশ্বাস অনুসারে, সুধর্ম স্বামী ও জম্বুস্বামী ‘কেবল জ্ঞান’ অর্জন করেছিলেন এবং জম্বুস্বামীর পর অদ্যাবধি কেউ তা অর্জন করেননি।
সুধর্ম স্বামীর পর পাঁচ জন ‘সূত্রকেবলী’ (যাঁরা শাস্ত্র সম্পর্কে অভিজ্ঞ) জৈন সমাজকে নেতৃত্ব দেন। ভদ্রবাহু ছিলেন সর্বশেষ সূত্রকেবলী। ভদ্রবাহুর পরে সাত জন (মতান্তরে এগারো জন) জৈন সমাজকে নেতৃত্ব দেন। এরপর শাস্ত্র সম্পর্কে জ্ঞান একে একে লুপ্ত হয়।
মৌর্য সাম্রাজ্য
প্রথাগত বিশ্বাস অনুসারে, মৌর্য সাম্রাজ্যের প্রতিষ্ঠাতা চন্দ্রগুপ্ত মৌর্য (আনুমানিক খ্রিস্টপূর্ব ৩২২-২৯৮ অব্দ) শেষ জীবনে ভদ্রবাহুর শিষ্যত্ব গ্রহণ করেছিলেন।
চন্দ্রগুপ্তের পৌত্র অশোক (খ্রিস্টপূর্ব ২৭৩-২৩২ অব্দ) বৌদ্ধ আদর্শের দ্বারা অনুপ্রাণিত হন। অশোকের শিলালিপিগুলিতে জৈনদের উল্লেখ পাওয়া যায়। এই শিলালিপিগুলিতে ‘ধম্মমহামাত্য’দের (সম্রাট কর্তৃক নিযুক্ত ধর্মপ্রচারক) কর্তব্য বর্ণিত আছে। একটি শিলালিপিতে রয়েছে: "দেবতাদের প্রিয় পিয়দসি এই কথা বলেছেন: আমার ধর্মমহামাত্যগণ দয়ালু ব্যক্তিদের সঙ্গে যোগাযোগ রাখেন। এছাড়া তাঁরা তাঁদের সঙ্গেও যোগাযোর রাখেন যাঁরা সন্ন্যাসীদের কথা চিন্তা করেন এবং যাঁরা গৃহস্থদের কথা চিন্তা করেন। তাঁরা ধর্মীয় ভ্রাতৃসংঘের সঙ্গেও যোগাযোগ রাখেন। আমি এমন ব্যবস্থা করেছি, যাতে তাঁরা (বৌদ্ধ) সংঘের ব্যাপারেও যোগাযোগ রাখতে পারেন। একই ভাবে, আমি এমন ব্যবস্থা করেছি, যাতে তাঁরা ব্রাহ্মণ এবং আজীবকদের সঙ্গেও যোগাযোগ রাখতে পারেন। আমি এমন ব্যবস্থাও করেছি, যাতে তাঁরা নিগন্থদের (জৈন) সঙ্গেও যোগাযোগ রাখতে পারেন। আমি এমন ব্যবস্থা করেছি, যাতে তাঁরা (সকল) ধর্মীয় ভ্রাতৃসংঘের সঙ্গে যোগাযোগ রাখতে পারেন।"
কথিত আছে, অশোকের পৌত্র সম্প্রতি (খ্রিস্টপূর্ব ২২৪-২১৫ অব্দ) সুহস্তী নামক এক জৈন সন্ন্যাসী কর্তৃক জৈনধর্মে ধর্মান্তরিত হন। তিনি উজ্জয়িনীতে বাস করতেন। মনে করা হয়, তিনি অনেক জৈন মন্দির স্থাপন করেছিলেন। পরবর্তীকালে যে সকল মন্দিরের উৎস বিস্মৃত হয়েছিল, সেগুলিকে তাঁর নির্মিত মন্দির বলে উল্লেখ করা হত।
অন্যান্য রাজবংশ
মহামেঘবাহন রাজবংশের সম্রাট খারবেল ছিলেন ধর্মসহিষ্ণু রাজা। তিনি জৈনধর্মের পৃষ্ঠপোষকতা করতেন। উদয়গিরির উৎকীর্ণ লিপি থেকে জানা যায় যে, তিনি প্রথম তীর্থঙ্কর আদিনাথের একটি মূর্তি নির্মাণ করান এবং সন্ন্যাসীদের জন্য গুহানিবাস তৈরি করে দেন।
অন্য একটি কিংবদন্তি অনুসারে, উজ্জয়িনীর শক্তিশালী রাজা গর্দভিল্ল (খ্রিস্টপূর্ব ১ম শতাব্দী) কলক নামে এক জৈন সন্ন্যাসীর ভগিনী সন্ন্যাসিনী সরস্বতীকে অপহরণ করেছিলেন। ক্রুদ্ধ সন্ন্যাসী ইন্দো-সিথিয়ান শাসক শক শাহির সাহায্য প্রার্থনা করেন। শক শাহি গর্দভিল্লকে পরাজিত ও কারারুদ্ধ করেন। সরস্বতীকে উদ্ধার করা হয়। যদিও গর্দভিল্লকে ক্ষমা করা হয়। গর্দভিল্লর পুত্র বিক্রমাদিত্য শক শাসককে বিতাড়িত করেন। জৈনরা তাঁকে তাঁদের ধর্মের পৃষ্ঠপোষক মনে করেন। তিনি ছিলেন বিশিষ্ট জৈন সন্ন্যাসী সিদ্ধসেন দিবাকরের শিষ্য। প্রচলিত বিশ্বাস অনুসারে, শালিবাহন বিক্রমাদিত্যের শাসনের অবসান ঘটান। তিনিও ছিলেন জৈনধর্মের এক বিশিষ্ট পৃষ্ঠপোষক। খ্রিস্টপূর্ব ২য় শতাব্দী থেকে খ্রিস্টীয় ৫ম শতাব্দী পর্যন্ত মথুরা ছিল জৈনধর্মের একটি গুরুত্বপূর্ণ কেন্দ্র। খ্রিস্টীয় ১ম ও ২য় শতাব্দীর উৎকীর্ণ লিপিগুলি থেকে জানা যায় যে, তার আগেই দিগম্বর ও শ্বেতাম্বর সম্প্রদায়ের মধ্যে জৈনধর্মের বিভাজন ঘটে গিয়েছিল। ৪৫৪ খ্রিস্টাব্দে জৈন শাস্ত্র রচনার জন্য বল্লভী সভার আয়োজন করা হয়। দিগম্বর সম্প্রদায় এই শাস্ত্রগুলিকে অপ্রামাণিক বলে প্রত্যাখ্যান করে। জৈন সন্ন্যাসী সিলুঙ্গ সূরি যাদব রাজবংশের রাজা বনরাজকে (৭২০-৭৮০ খ্রিস্টাব্দ) লালনপালন করেছিলেন। চালুক্য রাজবংশের প্রতিষ্ঠাতা মূলরাজ নিজে জৈন না হলেও একটি জৈন মন্দির নির্মাণ করান। ভীমের (১০২২-১০৬৪ খ্রিস্টাব্দ) রাজত্বকালে বিমল নামে এক জৈন গৃহস্থ আবু পর্বতের চূড়ায় অনেকগুলি মন্দির নির্মাণ করিয়েছিলেন। জৈন সন্ন্যাসী হেমচন্দ্র (জন্ম১০৮৮ খ্রিস্টাব্দ) আট বছর বয়সে সন্ন্যাসী দেবচন্দ্র কর্তৃক দীক্ষিত হন। তিনি ছিলেন একজন বিশিষ্ট ব্যক্তিত্ব। গুজরাতে জৈনধর্মের প্রসারে তিনি গুরুত্বপূর্ণ ভূমিকা গ্রহণ করেন। হেমচন্দ্র সোলাঙ্কি রাজবংশের রাজা কুমারপালকে জৈনধর্মে ধর্মান্তরিত করেছিলেন। যদিও কুমারপালের ভ্রাতুষ্পুত্র তথা উত্তরাধিকারী অজয়পাল ছিলেন শৈব। তিনি জৈনদের দমন করেন।
৪৮০ খ্রিস্টাব্দে মিহিরকুল গুপ্ত সাম্রাজ্যের অবসান ঘটান। জৈনরা তাঁকে জৈনধর্মের শত্রু মনে করেন। কারণ, তিনি জৈনদের প্রতি দমনমূলক নীতি গ্রহণ করেছিলেন।
চীনা পর্যটক হিউয়েন সাং (৬২৯-৬৪৫ খ্রিস্টাব্দ) লিখেছেন যে, রাজগৃহের কাছে বৈশালী, নালন্দা ও পুণ্ড্রবর্ধনে অসংখ্য জৈন বাস করতেন। তিনি তাঁর সমসাময়িক কালে কলিঙ্গকে জৈনধর্মের প্রধান কেন্দ্র মনে করতেন।
সিদ্ধসেন দিবাকরের শিষ্য বাপ্পাভট্টি কনৌজের রাজা অমকে (খ্রিস্টীয় ৮ম শতাব্দী) জৈনধর্মে ধর্মান্তরিত করেন। বাপ্পাভট্টি অমের বন্ধু বাকপতিকেও ধর্মান্তরিত করেছিলেন। এই বাকপতি ছিলেন বিখ্যাত প্রাকৃত গৌড়বাহ কাব্যের রচয়িতা।
হিন্দুধর্ম
খ্রিস্টীয় ৮ম শতাব্দী নাগাদ হিন্দু দার্শনিক কুমারিল ভট্ট ও আদি শঙ্কর বৈদিক ধর্ম পুনঃস্থাপনের চেষ্টা করেন। কুমারিল ভট্ট বৈদিক যজ্ঞ পুনঃপ্রতিষ্ঠা করেন। আদি শঙ্কর অদ্বৈত বেদান্ত দর্শন প্রচার করেন। এই সময় বৈষ্ণবধর্ম ও শৈবধর্মেরও উত্থান ঘটে। এই ঘটনাগুলি ঘটেছিল মূলত দক্ষিণ ভারতে।
শৈবধর্ম
শৈব কবি সম্বন্দর, আপ্পার (খ্রিস্টীয় ৭ম শতাব্দী), সুন্দরমূর্তি ও মণিক্কবচকর জৈনদের কাছে শৈবধর্মের পরিচিতি ঘটান। তাঁদের প্রভাবে জৈন রাজারা শৈবধর্ম গ্রহণ করেন। চোল রাজবংশের শাসকেরাও শৈবধর্মকে সমর্থন করতেন।
শৈব কিংবদন্তি অনুসারে, পাণ্ড্য রাজা কুন পাণ্ড্যন ৮,০০০ জৈন সন্ন্যাসীর গণহত্যার নির্দেশ দিয়েছিলেন। উত্তর আরকটের তিভাতুরের দেওয়ালে এই গণহত্যার চিত্র খোদিত রয়েছে। যদিও এই কিংবদন্তির উল্লেখ কোনও জৈন গ্রন্থে পাওয়া যায় না। মনে করা হয়, শৈবরা নিজ আধিপত্য প্রদর্শনার্থে এই কিংবদন্তির রটনা করেছিলেন।
লিঙ্গায়েত ধর্ম
খ্রিস্টীয় ১১শ শতাব্দীতে জৈন রাজা বিজ্জলের মন্ত্রী বাসব বহু জৈনকে লিঙ্গায়েত ধর্মে ধর্মান্তরিত করতে সক্ষম হয়েছিলেন। লিঙ্গায়েতরা ছিলেন জৈনদের প্রতি প্রতিকূল এক শৈব সম্প্রদায়। তাঁরা জৈনদের অনেক মন্দির ধ্বংস করেন এবং সেগুলি নিজেদের কাজে ব্যবহার করেন।একদন্ত রামায় নামে এক সন্তও লিঙ্গায়েত ধর্ম প্রচার করেন। তিনি বিজ্জলের থেকে আব্দলুরে একটি শিব মন্দির স্থাপনের জন্য জমি গ্রহণ করেছিলেন। ধীরে ধীরে লিঙ্গায়েত ধর্ম প্রসার লাভ করতে থাকে। মহীশূর ও উম্মাতুরের ]]উডেয়ার]] প্রভৃতি তেলুগু ও কন্নড়ভাষী অঞ্চল (১৩৯৯-১৬১০ খ্রিস্টাব্দ) এবং কেলাডির নায়ক (১৫৫০-১৭৬৩ খ্রিস্টাব্দ) প্রভৃতি রাজ্যের রাজধর্ম ছিল লিঙ্গায়েত ধর্ম। এই রাজারা জৈনদের প্রতিকূল ছিলেন। ১৬৮৩ সালে হৈলেবিডুর প্রধান জৈন বসতি অঞ্চলে তাঁরা একটি শিবলিঙ্গ স্থাপন করেন। জৈনদের শৈব অনুষ্ঠান পালনে বাধ্য করা হত।
বৈষ্ণবধর্ম
হৈসল রাজা বিষ্ণুবর্ধন (১১০৮-১১৫২ খ্রিস্টাব্দ) জৈনধর্ম থেকে হিন্দুধর্মে ধর্মান্তরিত হন এবং রামানুজের অনুগামী হন। কথিত আছে, জৈনরা ধর্মান্তরিত হতে অস্বীকার করলে তিনি তাঁদের তপ্ত তৈলে নিক্ষেপ করতেন এবং দলিত করতেন।
ইসলাম
মাহমুদ গজনি (১০০১) ও মহম্মদ ঘোরি (১১৭৫) প্রভৃতি ভারত আক্রমণকারী মুসলমান শাসকেরাও জৈন সম্প্রদায়কে দমন করেছিলেন।
স্বাধীন ভারত
ভারত স্বাধীন হওয়ার কিছুকাল পরে বোম্বাই প্রদেশে ‘কমিটি ইনটু রিলিজিয়াস অ্যান্ড চ্যারিটেবল এনডওমেন্ট’ নামে এক কমিটি ধর্মীয় গোষ্ঠীগুলির মালিকানাধীন সম্পত্তির ব্যবহারের তথ্য অনুসন্ধান করতে শুরু করে। তাঁদের উদ্দেশ্য ছিল কোনও একটি সম্প্রদায়ের হাসপাতাল প্রভৃতি অছি পরিষদ ও সম্পত্তিগুলি এসকল সম্প্রদায়ের মানুষের ব্যবহারের সুযোগ করে দেওয়ার জন্য প্রয়োজনীয় আইনের পরিবর্তন সাধন। এই প্রস্তাব এবং বোম্বাই স্টেট টেম্পল এন্ট্রি বিল জৈন ও হিন্দু মন্দিরে সামাজিকভাবে অস্পৃশ্যদের প্রবেশাধিকার দেয়। জৈন মতবাদের প্রচার এবং জৈন সম্প্রদায়ের মধ্যে নিজ সম্প্রদায়ের পরিচিতির প্রসারের ব্যাপারে এই ঘটনা গুরুত্বপূর্ণ ভূমিকা নেয়।
গ্রাহাম ম্যানো
গ্রাহাম অ্যালান ম্যানো (Graham Manou; জন্ম: ২৩ এপ্রিল, ১৯৭৯) দক্ষিণ অস্ট্রেলিয়ার মডবারি এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও মেলবোর্ন রেনেগেডস দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। এছাড়াও, ডানহাতে নিচেরসারিতে আক্রমণাত্মক ব্যাটিং করতেন ‘চক’ ডাকনামে পরিচিত গ্রাহাম ম্যানো।
শৈশবকাল
কিশোর ক্রিকেটার হিসেবে গ্রাহাম ম্যানু বেশ সুনাম কুড়িয়েছিলেন। ১৯৯৭-৯৮ মৌসুমে মেলবোর্নের জাতীয় অনূর্ধ্ব-১৯ উৎসব প্রতিযোগিতায় সাউথ অস্ট্রেলিয়ার অধিনায়কত্ব করেন ও প্রতিযোগিতার সেরা খেলোয়াড়ের সম্মাননা লাভ করেন।
যুবদের ক্রিকেটে চমকপ্রদ ক্রীড়াশৈলী প্রদর্শন করার পর ১৯৯৯-২০০০ মৌসুমে আন্তঃরাজ্যের খেলায় বড়দের দলে তার প্রথম অংশগ্রহণ ঘটে। অবসর নেয়া টিম নিয়েলসনের পরিবর্তে পুরা কাপ ও মার্কেন্টাইল মিউচুয়াল প্রতিযোগিতায় সাউথ অস্ট্রেলিয়া দলে গ্রাহাম ম্যানোকে স্থলাভিষিক্ত করা হয় ও সাউথ অস্ট্রেলিয়ার শীর্ষ উইকেট-রক্ষকে পরিণত হন। স্থিরচিত্তে ও ঝাঁপিয়ে পড়ে গ্লাভস হাতে নিয়ে দূর্দান্ত খেলা প্রদর্শন করে সকলের মন জয় করতে সক্ষম হন। সকল ধরনের বোলিংয়ের বিপক্ষেই তিনি সিদ্ধহস্তের পরিচয় দেন।
গ্লাভস হাতে নিয়ে দূর্দান্ত খেলা প্রদর্শন করলেও শুরুরদিকে ব্যাট হাতে তাকে বেশ প্রতিকূল অবস্থার মুখোমুখি হতে হয়। প্রথম-শ্রেণীর ক্রিকেটে নিজস্ব প্রথম পাঁচ ইনিংসের চারটিতেই শূন্য রানে মাঠ ছাড়তে হয়েছিল। তন্মধ্যে, সফররত পাকিস্তানি একাদশের বিপক্ষে জোড়া শূন্য রানের সন্ধান পান। এরপর থেকে তার ব্যাটিংয়ের উত্তরণ লক্ষ্য করা যায়। এ ধাক্কা সামলে নিয়ে গুরুত্বপূর্ণ খেলোয়াড়ে পরিণত হন। ২০০৩-০৪ মৌসুমে তাকে ব্যাটিং উদ্বোধনের সুযোগ দেয়া হয়। উদ্বোধনী ব্যাটসম্যান হিসেবে ১৩০ রান তুলেন তিনি। মাত্র কয়েক মৌসুম পরই সর্বোচ্চ শিখরে পৌঁছেন। ২০০৭-০৮ মৌসুমে বেলেরিভ ওভালে এ সংগ্রহকে ছাপিয়ে তাসমানিয়ার বিপক্ষে পুরা কাপে ১৯০ রানে নিয়ে যান।
১৯৯৮ সালে কমনওয়েলথ ব্যাংক ক্রিকেট একাডেমি বৃত্তি লাভ করেন। ২২ মার্চ, ১৯৯৯ তারিখে প্রথম-শ্রেণীর ক্রিকেটে অভিষেক ঘটে গ্রাহাম ম্যানো’র। ১৯৯৮-৯৯ মৌসুমে বুলাওয়ের কুইন্স স্পোর্টস ক্লাবে অনুষ্ঠিত মাতাবেলেল্যান্ড আমন্ত্রিত একাদশের বিপক্ষে কমনওয়েলথ ব্যাংক ক্রিকেট একাডেমি’র সদস্যরূপে প্রথম-শ্রেণীর ক্রিকেটে অভিষেক ঘটে তার। একই মৌসুমে মাতাবেলেল্যান্ডের বিপক্ষে লিস্ট এ ক্রিকেটে অভিষেক পর্ব সম্পন্ন হয়।
প্রথম-শ্রেণীর ক্রিকেট
১৯৯৮-৯৯ মৌসুম থেকে ২০১১ সাল পর্যন্ত গ্রাহাম ম্যানো’র প্রথম-শ্রেণীর খেলোয়াড়ী জীবন চলমান ছিল। বেশ কয়েকবছর ঘরোয়া ক্রিকেটে বিশ্বস্ত খেলোয়াড়ের মর্যাদা লাভের পর ২০০৮-০৯ মৌসুমে উইকেট-রক্ষক গ্রাহাম ম্যানোকে জাতীয় দল নির্বাচকমণ্ডলী মনোনীত করে। তাকে চুক্তিতে নিয়ে আসা হয়। এর কয়েক মাস পর জরুরীভিত্তিতে ভারত গমন করেন। দশ বছর রাজ্য দলের পক্ষে খেলার পর তাকে এ সুযোগ দেয়া হয়।
২০০৭-০৮ মৌসুমে শুধুমাত্র সাউথ অস্ট্রেলিয়ার পুরা কাপ দলেই ফিরে আসেননি বরঞ্চ নাথান অ্যাডকককে দূর্বলমানের খেলার কারণে একাদশ দলের বাইরে চলে যেতে হয় ও তাকে দলের অধিনায়কত্ব করতে হয়। ৩৭.২৫ গড়ে ৫৯৬ রান তুলে সর্বোচ্চ রান সংগ্রাহক হন। বিস্ময়করভাবে শেন ডিটজকে পাশ কাটিয়ে পুরা কাপের দশ খেলার সবকটিতেই তার অংশগ্রহণ ছিল। এছাড়াও, আটটি একদিনের খেলায় অংশ নেন। সর্বোচ্চ করেন ৫০ রান।
পূর্বেকার মৌসুমে দলের বাইরে অবস্থান করলেও এ পর্যায়ে তিনি সহঃঅধিনায়কের দায়িত্বে থাকেন। পূর্ববর্তী গ্রীষ্মের শুরুতে দুই খেলায় মাত্র ১৬ রান তুলে বাদ পড়েছিলেন। তাসত্ত্বেও, একদিনের দলের সদস্য ছিলেন। ড্যারেন লেহম্যান আহত হলে দলকে নেতৃত্ব দিতেন। কিন্তু, ১৪.৬২ গড়ে মাত্র ১১৭ রান তুলে পুনরায় নিরাশ করেন। লেহম্যানের সহকারী হিসেবে রাখার পরপরই তার এ অপ্রত্যাশিত নিম্নমূখী ভাব লক্ষ্য করা যায়।
স্বর্ণালী সময়
২০০৪-০৫ মৌসুমে র‍েডব্যাকসের সহঃঅধিনায়ক হিসেবে গ্রাহাম ম্যানোকে মনোনীত করা হয়। নিয়মিত অধিনায়ক ড্যারেন লেহম্যান জাতীয় দলে যুক্ত থাকলে কিংবা আঘাতপ্রাপ্ত হলে তিনি চলতি অধিনায়কের দায়িত্বে থাকতেন। এ মৌসুমে শীর্ষ স্তরে দ্রুত উত্তরণ ঘটে। এ পর্যায়ে সম্মুখসারিতে থেকে ৪৩৩ রান সংগ্রহসহ ৩৬ ডিসমিসাল ঘটান তিনি।
২০০৫-০৬ মৌসুমে নিজস্ব সেরা খেলা উপহার দেন। পরের বছর পুরা কাপে ৪২ ডিসমিসাল ঘটিয়ে নিজস্ব সেরাকে আরও উন্নত করেন। এছাড়াও, আইএনজি কাপে আরও ২১টি ডিসমিসাল ঘটান। তন্মধ্যে, ছয়টি স্ট্যাম্পিং ছিল। ঐ মৌসুমে অল্পের জন্যে নিজস্ব দ্বিতীয় প্রথম-শ্রেণীর শতরান থেকে বঞ্চিত হন। তাসমানিয়ার বিপক্ষে ৯১ রানের ইনিংস খেলেছিলেন তিনি। তবে, ২০০৩-০৪ মৌসুমের ন্যায় তার ব্যাটিংয়ের মান ছিল না। তাসত্ত্বেও, সীমানার পার্শ্বে আইএনজি প্রতীকে দুইবার বল ফেলে $৫০,০০০ ডলার লাভ করেন।
২০০৮-০৯ মৌসুমের শেফিল্ড শিল্ড প্রতিযোগিতায় ৪৬.২১ গড়ে ৬৪৭ রান তুলেন। ব্যক্তিগত সর্বোচ্চ করেন ১২৪ রান। পাশাপাশি ৩৩টি ডিসমিসাল ঘটিয়েছিলেন তিনি। ক্রিস হার্টলি, ম্যাথু ওয়েড ও লুক রঙ্কি’র চেয়ে এগিয়েছিলেন। এরফলে, অ্যাশেজ দলে তাকে রাখা হয়। চমৎকার মৌসুম অতিবাহনের স্বীকৃতিস্বরূপ ঐ বছরের ঘরোয়া শেফিল্ড শিল্ড প্রতিযোগিতার একদিনের ও টুয়েন্টি২০ দলে সহঃঅধিনায়কের দায়িত্ব দেয়া হয়।
দুই মৌসুম পূর্বে সাউথ অস্ট্রেলিয়া দল থেকে তাকে বাদ দেয়া হয়েছিল। পুনরায় দলে ফিরে আসার জন্যে তাকে যথেষ্ট পরিশ্রম ও ত্যাগ স্বীকার করতে হয়। তবে, ২০০৯-১০ মৌসুম শেষে তাকে হাঁটুর আঘাতের ফলে বেশ প্রতিকূলতার মুখোমুখি হতে হয় ও অধিনায়কের দায়িত্বে রাখা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন গ্রাহাম ম্যানো ২০ জুলাই, ২০০৯ তারিখে বার্মংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৩১ অক্টোবর, ২০০৯ তারিখে দিল্লিতে স্বাগতিক ভারত দলের বিপক্ষে একদিনের আন্তর্জাতিকে অভিষেক ঘটে তার। ৮ নভেম্বর, ২০০৯ তারিখে গুয়াহাটিতে একই দলের বিপক্ষে সর্বশেষ ওডিআইয়ে অংশ নেন তিনি।
২০০৯ সালের অ্যাশেজ সিরিজ খেলার জন্যে তাকে অস্ট্রেলিয়া দলের সদস্যরূপে অন্তর্ভুক্ত করা হয়। এজবাস্টনে স্বাগতিক ইংল্যান্ড দলের বিপক্ষে সিরিজের তৃতীয় টেস্টে তার অভিষেক পর্ব সম্পন্ন হয়। প্রস্তুতিমূলক খেলায় নিয়মিত খেলোয়াড় ব্রাড হাড্ডিনের আঙ্গুলে আঘাতের কারণে তার এ সুযোগ ঘটে। ১৯৯৪ সালে ইয়ান হিলি’র বৃদ্ধাঙ্গুলে আঘাতের পর প্রথম অস্ট্রেলীয় উইকেট-রক্ষক হিসেবে টেস্ট খেলা থেকে বিরত থাকেন। পিটার সিডলের বোলিংয়ে অ্যালাস্টেয়ার কুককে কটের মাধ্যমে তিনি প্রথম ডিসমিসাল ঘটান। একই খেলায় নিজস্ব প্রথম ইনিংসে জেমস অ্যান্ডারসনের বলে মাত্র ৮ রানে বোল্ড হন তিনি।
৩১ অক্টোবর, ২০০৯ তারিখে ভারতের বিপক্ষে একদিনের আন্তর্জাতিকে অভিষেক ঘটে গ্রাহাম ম্যানো’র। এ পর্যায়ে তিনি টিম পেইনের স্থলাভিষিক্ত হয়েছিলেন। টিম পেইনও স্থলাভিষিক্ত খেলোয়াড় হিসেবে অংশ নেন ও আঙ্গুলে আঘাতের কারণে খেলায় অংশগ্রহণ করা থেকে বিরত থাকতে বাধ্য হন।
অবসর
ঘরোয়া একদিনের ক্রিকেটে সাউথ অস্ট্রেলিয়ার পক্ষে সর্বোচ্চ ডিসমিসাল ঘটানোর কৃতিত্ব রয়েছে তার। মার্চ, ২০১১ সালে প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন গ্রাহাম ম্যানু।
ব্যক্তিগত জীবনে বিবাহিত তিনি। তামসিন লুইস নামে পরিচিত অস্ট্রেলীয় অলিম্পিক দৌঁড়বিদ তামসিন ম্যানো’র সাথে বৈবাহিক সম্পর্ক গড়ে তুলেন।
জোহান ক্রিস্টোফ ব্লুমহার্ড
সংযোগ=//upload.wikimedia.org/wikipedia/commons/thumb/a/a9/Johann_Christoph_Blumhardt_%281870er%29.jpg/220px-Johann_Christoph_Blumhardt_%281870er%29.jpg|থাম্ব| জোহান ক্রিস্টোফ ব্লুমহার্ড (১৮০৫-১৮৮০) জোহান ক্রিস্টোফ ব্লুমহার্ট (১৬ জুলাই ১৮০৫ - ২৫ ফেব্রুয়ারি ১৮৮০) ছিলেন ওয়ার্টেমবার্গ পুনরুজ্জীবন আন্দোলনের একজন যাজক, প্রোটেস্ট্যান্ট ধর্মতাত্ত্বিক এবং স্তবগ্রন্থ লেখক। তিনি একজন জার্মান লুথারান ধর্মতাত্ত্বিক ছিলেন, যিনি একটি রাজ্য-এখন বা রাজ্য-আসা ধর্মতত্ত্বের প্রতি চিন্তাভাবনায় তার অবদানের জন্য সবচেয়ে বেশি পরিচিত যে "যীশু বিজয়ী"। ব্লুমহার্ডের জন্ম স্টুটগার্টে, উর্টেমবার্গের ইলেক্টরেটে। তিনি ক্রিস্টোফ ব্লুমহার্ডের পিতা ছিলেন।
শৈশব এবং কৈশোর
সংযোগ=//upload.wikimedia.org/wikipedia/commons/thumb/1/1a/M%C3%B6ttlingenBlumhardtkirche.jpg/220px-M%C3%B6ttlingenBlumhardtkirche.jpg|থাম্ব| ১৭৪৬ থেকে মটলিংগার ইভানজেলিকাল প্যারিশ গির্জা, মূলত মারিয়েনকির্চে, ১৯৫৫ সালে ব্লুমহার্ডটকির্চে নামকরণ করা হয় ১৮০৫ সালে স্টুটগার্টে একজন রূটিত্তয়ালা এবং কাঠুরের ছেলে হিসাবে জন্মগ্রহণ করেন, জোহান ক্রিস্টোফ ব্লুমহার্ড দরিদ্র পরিবেশে বেড়ে ওঠেন। তিনি স্টুটগার্ট ধর্মতাত্ত্বিক খ্রিস্টান গটলিব ব্লুমহার্ডের দ্বিতীয়-উপাধির ভাতিজা ছিলেন। তাঁর শৈশব খ্রিস্টানদের বাড়িতে এবং সোয়াবিয়ান পিয়েটিজমের বৃত্তে ঈশ্বরের রাজ্যের প্রাণবন্ত প্রত্যাশার দ্বারা তৈরি হয়েছিল। স্টুটগার্ট জিমনেসিয়ামে একজন প্রতিভাধর ছাত্র হিসাবে, তিনি সাহায্য পেয়েছিলেন; টিউশন ফি মওকুফ করা হয়েছিল।
ধর্মতত্ত্ব অধ্যয়ন
১৮২০ সালে - দ্বিতীয় প্রবেশিকা পরীক্ষার পরে, "ল্যান্ডক্সামেন" - তিনি স্কন্টালের ইভানজেলিকাল থিওলজিক্যাল সেমিনারি থেকে একটি বৃত্তি পান। তুবিনজেনে তার ধর্মতত্ত্ব অধ্যয়নের সময় তিনি শিখেছিলেন।আই এ এডুয়ার্ড মরিক, যিনি ইভানজেলিচেস স্টিফ্টে একজন ছাত্র হিসাবেও থাকতেন এবং যার সাথে একটি ঘনিষ্ঠ বন্ধুত্ব গড়ে উঠেছিল।
যাজকের পথ
সফলভাবে পাস করার পর ১। ধর্মতাত্ত্বিক পরীক্ষার পর, ব্লুমহার্ড ১৮২৯ সালে ডুরমেঞ্জে ( মুহলাকারের কাছে) তার প্রথম ভিকারিয়েট শুরু করেন। ১৮৩০ সালে তাকে ধর্মপ্রচারক শিক্ষক হিসেবে বাসেলে ডাকা হয়। সাত বছর পর তিনি বাসেল ছেড়ে পাদ্রী হিসেবে ইপটিংজেনে যান।
মটলিংজেনের মধ্যে যাজক
১৮৩৮ সালের জুলাই মাসে তিনি মটলিংজেনে ( ব্যাড লিবেনজেলের কাছে) যাজক নিযুক্ত হন। এখানে তিনি তার ধর্মপ্রচারক বন্ধু কার্ল কোলনারের কন্যা ডরিস কোলনারকে বিয়ে করেন। ১৮৪২ সালে তাদের পুত্র, পরে ধর্মতাত্ত্বিক ক্রিস্টোফ ফ্রেডরিখ ব্লুমহার্ট জন্মগ্রহণ করেন। সংযোগ=//upload.wikimedia.org/wikipedia/commons/thumb/0/09/M%C3%B6ttlingenGemeindehaus.jpg/220px-M%C3%B6ttlingenGemeindehaus.jpg|থাম্ব| ইভাঞ্জেলিক্যাল কমিউনিটি সেন্টার মটলিংজেন গোটলিবিন ডিট্টাস, সম্প্রদায়ের একজন যুবতী মহিলা, একটি অবর্ণনীয় অসুস্থতায় ভুগছিলেন: তিনি খেঁচুনীতে জর্জরিত ছিলেন, অদ্ভুত কণ্ঠস্বর তার থেকে কথা বলছিল। দুই বছর ধরে - ১৮৪২ এবং ১৮৪৩ - তিনি এই মহিলাকে ক্রমাগত ঈশ্বরের প্রতিশ্রুতি স্মরণ করিয়ে দিয়ে এবং তার সাথে প্রার্থনা করে যাজকীয় যত্নে তার সাথে ছিলেন। তার অসুস্থতা ১৮৪৩ সালের ক্রিসমাসে শেষ হয়েছিল, যা পরে ব্লুমহার্ড গির্জার কনসিস্টরিতে একটি প্রতিবেদনে "ভূতের লড়াই" হিসাবে বর্ণনা করেছিলেন। নিরাময় করা "যীশু বিজেতা" এর উচ্চ চিৎকার জোহান ক্রিস্টোফ ব্লুমহার্টের নীতিবাক্য হয়ে ওঠে।
অনুতাপ এবং পুনরুজ্জীবন আন্দোলন
এই নিরাময় অনুতাপ এবং পুনরুজ্জীবন আন্দোলনের সূত্রপাত. ৮ জানুয়ারী, ১৮৪৪-এ, মণ্ডলী থেকে চারজন বিশ্বাসী এসেছিলেন যারা স্বীকারোক্তিতে যেতে চেয়েছিলেন। ২৭শে জানুয়ারী ছিল ১৬ জন, ৩০ জানুয়ারী ৩৫, তারপর ৬৭, ১৫৬, ২৪৬ জন, অবশেষে প্রায় পুরো গ্রাম। বিদেশীরাও এখন ব্লুমহার্ডের সেবার জন্য মটলিংজেনে ভিড় করেছে। একটি পেন্টেকস্ট উৎসবে, ২,০০০ জন প্রস্থান করেছিল। পরবর্তী সময়ে, আরও নিরাময়ের খবর পাওয়া গেছে, প্রথমে ব্লুমহার্ডের পরিবারে, তারপর সম্প্রদায়ে এবং দর্শনার্থীদের মধ্যে। উদারপন্থী সংবাদমাধ্যম ঘটনাগুলোকে প্রতারণা এবং অলৌকিকতায় বিশ্বাস বলে উপহাস করেছে। উচ্চতর গির্জার কর্তৃপক্ষের সমন্বয়কারী তখন তাকে যাজকীয় যত্নের সাথে শারীরিক অসুস্থতার নিরাময় মিশ্রিত করতে নিষেধ করেছিল।
ব্লুমহার্ডকে আশ্বস্ত করা হয়েছিল যে ঈশ্বরের রাজ্যের আগমন কাছাকাছি, এবং তার আগে একটি "পবিত্র আত্মার দ্বিতীয় বর্ষণ" হবে। এই প্রত্যয় তাকে সামাজিকভাবে কাজ করতে অনুপ্রাণিত করেছিল। আলসেসের স্টেইন্টাল থেকে যাজক ওবারলিনের উদাহরণ অনুসরণ করে, তিনি ১৮৪৪ সালে একটি শিশুবিদ্যালয় খোলেন এবং সুস্থ গোটলিবিন ডিট্টাসকে প্রথম শিশুবিদ্যালয় শিক্ষক হিসেবে নিয়োগ করেন। দুর্ভিক্ষের বছর এবং মহান দারিদ্র্যের সময়ে, তিনি এবং তার স্ত্রী একটি স্যুপ রান্নাঘর স্থাপন করেছিলেন এবং একটি "প্রাণীসম্পদ ঋণ তহবিল" দিয়ে একটি দাতব্য সংস্থা প্রতিষ্ঠা করেছিলেন।
বাড বোলে যাজকীয় যত্ন
১৮৫২ সালে ব্লুমহার্ড তার পরিবারের সাথে উচ্চ শ্রেণীর জন্য রাজকীয় উর্টেমবার্গ স্পা ব্যাড বোলে চলে যান। তার বন্ধুদের আর্থিক সহায়তায়, তিনি সেখানে স্পা ঘর কিনেছিলেন, যেখানে তিনি একটি নিরাময় এবং যাজক কেন্দ্র প্রতিষ্ঠা করেছিলেন।ব্লুমহার্ডের অনন্যসাধারণ প্রতিভাকে ধন্যবাদ, কেন্দ্রটি সমগ্র ইউরোপ থেকে অতিথিদের আকর্ষণ করেছিল এবং জীবনের সর্বস্তরের অতিথিদের স্বাগত জানায়। ১৮৮০ সালে তার মৃত্যুর আগ পর্যন্ত তিনি এটি পরিচালনা করেছিলেন। তার মৃত্যুর পর, তার ছেলে ক্রিস্টোফ ব্লুমহার্ড তার বাবার কাজ চালিয়ে যান। সেখানে তিনি বিভিন্ন স্তবগ্রন্থ প্রকাশ করেন।
ব্লুমহার্ড তার সমসাময়িকদের বিচারে
ব্লুমহার্ড তার জীবদ্দশায় ইতিমধ্যেই বিতর্কিত ছিলেন। অটো ফাঙ্কে, যিনি নিজে বেশ কয়েকবার তার সাথে দেখা করেছিলেন, লিখেছেন: “তার কাছ থেকে একটি শক্তি নির্গত হয়েছিল। ফাঙ্কের বাবা, যিনি একজন ডাক্তার ছিলেন, ব্লুমহার্ডকে "উৎসাহী" হিসাবে প্রত্যাখ্যান করেছিলেন।
লেখক ওটিলি ওয়াইল্ডারমুথ ১৮৬২ সালে প্রথমবারের মতো বোলে আসেন এবং ব্লুমহার্ডের বিরুদ্ধে যথেষ্ট কুসংস্কার পোষণ করেন। ব্যক্তিগতভাবে তার সাথে দেখা করার পর, তিনি তার সম্পর্কে তার সন্দেহ বাদ দিয়েছিলেন; তার মৃত্যুর আগ পর্যন্ত তিনি ব্লুমহার্ড এবং তার স্ত্রীর নিয়মিত গাড়ি চালিয়েছিলেন, যাদের সাথে একটি বন্ধুত্ব গড়ে ওঠে।
স্মারক
নামের প্রোটেস্ট্যান্ট ক্যালেন্ডারে, ২৪ ফেব্রুয়ারী হল জোহান ক্রিস্টোফ ব্লুমহার্ডের স্মরণের দিন।
ব্যাড লাইবেনজেল-মটলিংজেনের ব্লুমহার্ড মেমোরিয়াল এবং ব্যাড বোলের সাহিত্য জাদুঘর ব্লুমহার্ডস লিটার্যাটার্সালন ব্লুমহার্টের জীবন ও কাজের স্মৃতিচারণ করে।
১৯৫৫ সাল থেকে, তার ১৫০তম জন্মদিনে, মটলিংজেনের ইভাঞ্জেলিক্যাল চার্চ তার নাম ব্লুমহার্ডটকির্চে জন্ম দিয়েছে। নিউকোয়েলন এর প্রোটেস্ট্যান্ট গির্জা জেলায়, ১৯৬৩/৬৪ সালে বার্লিন- ব্রিটজে নির্মিত জোহান ক্রিস্টোফ ব্লুমহার্ড গির্জা তাকে স্মরণ করে। ১৯৯৭ সালে মুহলাকার -লোমারশেইমে প্রতিষ্ঠিত একটি খ্রিস্টান বেসরকারী স্কুল তার নামে নামকরণ করা হয়েছে।
কর্ম
যার মধ্যে কবিতা ও গান:
যীশু বিজেতা
শব্দগুচ্ছ "যীশু ভিক্টর" (এর ল্যাটিন উত্স ছাড়াও, ক্রিস্টাস ভিক্টর) ১৮৪২ সালে মটলিংজেনের মেয়ে গটলিবিন ডিটাসকে বহিষ্কৃত করার দাবি থেকে উদ্ভূত হয়েছিল। ব্লুমহার্ড তার দুই বছরের দীর্ঘ পৈশাচিক দখল সম্পর্কে একটি বই লিখেছিলেন, যা ১৮৫০ সালে প্রকাশিত হয়েছিল, যার নাম ব্লুমহার্ডের যুদ্ধ ।
তার বিবরণ, যা মেয়েটিকে শুধুমাত্র "জি" হিসাবে চিহ্নিত করে। বিচক্ষণতার খাতিরে, শুধুমাত্র বেশ কয়েকটি দুষ্ট আত্মা দ্বারা নয়, প্রধানত একজন বিধবার আত্মার দ্বারা তার দখল বর্ণনা করে যে দুটি শিশুকে হত্যা করে একটি মাঠে সমাহিত করেছিলো। ব্লুমহার্ড দাবি করেন যে শেষ পর্যন্ত জি. তার সমস্ত পৈশাচিক সম্পদ এবং তাদের প্রকাশ থেকে এক রাতে মুক্ত হয়েছিলেন যখন শেষ দুষ্ট আত্মাটি বের করে দেওয়ার জন্য চিৎকার করেছিল, "যীশুই বিজেতা!" যদিও অনেকেই ব্লুমহার্ডকে বীর হিসেবে ভূত ঝাড়ার কাজ সফলভাবে সম্পাদন করার জন্য প্রশংসা করেছিলেন, তিনি অন্যথায় বলেছিলেন: "আমি জানি না, তবে আমি এটি জানি; যিশু বিজেতা।"
ঘটনাটি ব্লুমহার্ডের যাজকপল্লী একটি পুনরুজ্জীবনের দিকে পরিচালিত করেছিল। দাবি করা হয়েছিল যে সেখানে অনেক নিরাময়, গির্জার সবচেয়ে দৃঢ় প্রতিপক্ষের কিছু রূপান্তর এবং জীবন ও চরিত্রের আমূল পরিবর্তন হয়েছে। বিবাহ অনুমিতভাবে সংরক্ষিত হয়েছিল এবং সুসমাচার প্রচারের উত্সাহের মধ্যে শত্রুরা মিলিত হয়েছিল। ব্লুমহার্ড রাস্তায় পুনরুজ্জীবন নিয়েছিলেন এবং সেইসাথে বিশ্বাসের নিরাময় পরিচালনা করতে শুরু করেছিলেন।
১৮৫৩ সালে তিনি ব্যাড বোল -এ একটি থার্মাল স্পা কিনেছিলেন যা মূলত তার বিখ্যাত নিরাময় ক্ষমতা সন্ধানকারী লোকদের জন্য খ্রিস্টান পশ্চাদপসরণ হিসাবে কাজ করে। তিনি ১৮৮০ সালে তার মৃত্যুর আগ পর্যন্ত সেখানে বসবাস করেন এবং কাজ করেন।
উত্তরাধিকার
জোহান এবং তার পুত্র ক্রিস্টোফ উভয়েই, যদিও তাদের ধর্মতত্ত্বে অনিয়মিত ছিল, অত্যন্ত গুরুত্বপূর্ণ যাজক ও ধর্মতাত্ত্বিক প্রভাব ছিল। ভবিষ্যত থেকে ঈশ্বরের রাজ্যের চিরস্থায়ী ভাঙ্গন সম্পর্কে তাদের ধারণাগুলি বিংশ শতাব্দীতে খ্রিস্টান শিক্ষাতত্ত্বকে রূপান্তরিত করতে সাহায্য করেছিল। কার্ল বার্থ এবং এডুয়ার্ড থার্নিসেনের কাজের উপর তাদের বিশেষ প্রভাব ছিল।
ফ্রেডরিখ জুয়েনডেলের লেখা জোহান ব্লুমহার্ডের একটি জীবনী ইংরেজিতে যাজক জোহান ক্রিস্টোফ ব্লুমহার্ড: তার জীবনের একটি বিবরন (ক্যাসকেড বুকস/প্লাউ পাবলিশিং হাউস ২০১০) নামে প্রকাশিত হয়েছিল। ডায়েটার ইসিং এর জীবনী জোহান ক্রিস্টোফ ব্লুমহার্ড, জীবন এবং কাজ (উইপিএফ এবং স্টক ২০০৯) ব্লুমহার্ডের আধুনিক মূল্যায়নের জন্য ঐতিহাসিক এবং ধর্মতাত্ত্বিক পটভূমি প্রদান করে।
১৮০১
১৮০১ গ্রেগরীয় বর্ষপঞ্জির একটি সাধারণ বছর।
যাদব মল্ল
যাদব মল্ল মল্লভূমের চতুর্দশ রাজা ছিলেন। তিনি ৯০৬ থেকে ৯১৯ খ্রিস্টাব্দ পর্যন্ত শাসন করেছিলেন।
.আইই
.আইই (.ie) হল আয়ারল্যান্ডের কান্ট্রি কোড টপ-লেভেল ডোমেইন (সিসিটিএলডি)। ইন্টারনেট অ্যাসাইনড নম্বর অথরিটি (আইএএনএ) ইউনিভার্সিটি কলেজ ডাবলিনের কম্পিউটিং সার্ভিসেস কম্পিউটার সেন্টারকে .আইই ডোমেনের পৃষ্ঠপোষক সংস্থা হিসাবে তালিকাভুক্ত করে। ২০০০ সাল থেকে, ডোমেন রেজিস্ট্রি পরিচালনার কার্যক্রম আইই ডোমেন রেজিস্ট্রি লিমিটেড দ্বারা পরিচালিত হচ্ছে।  ডোমেন নাম নিবন্ধন আয়ারল্যান্ড দ্বীপের যেকোনো অংশে অবস্থানরত অথবা এর সাথে উল্লেখযোগ্যভাবে সংযুক্ত থাকা ব্যক্তিদের জন্য উন্মুক্ত।
কলকাতা উত্তর পশ্চিম লোকসভা কেন্দ্র
কলকাতা উত্তর পশ্চিম লোকসভা কেন্দ্র ভারতীয় প্রজাতন্ত্রের একটি অধুনালুপ্ত লোকসভা (সংসদীয়) কেন্দ্র। পশ্চিমবঙ্গের রাজধানী কলকাতার উত্তর-পশ্চিমাংশে এই কেন্দ্রটি অবস্থিত ছিল। সীমানা পুনর্নির্ধারণ কমিশনের আদেশানুসারে বর্তমানে এই কেন্দ্রটি অবলুপ্ত। কলকাতা উত্তর পূর্ব কেন্দ্রটির সঙ্গে মিলিত হয়ে এটি এখন কলকাতা উত্তর লোকসভা কেন্দ্রের অংশে পরিণত হয়েছে।
বিধানসভা কেন্দ্র
২০০১ সালে কলকাতা উত্তর পশ্চিম লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
নির্বাচনী ফলাফল
বিভিন্ন সাধারণ নির্বাচনে কলকাতা উত্তর পশ্চিম লোকসভা কেন্দ্রের ফলাফল নিম্নরূপ:
সিওনা ফার্নান্দেস
সিওনা ফার্নান্দেস হলেন একজন নৃত্যশিল্পী, শিক্ষাবিদ এবং অলিম্পিয়ান। মনোবিজ্ঞানে তাঁর স্নাতকোত্তর (ভারত) ডিগ্রি রয়েছে। ক্রীড়াক্ষেত্রে তাঁর স্নাতকোত্তর (নিউজিল্যান্ড) এবং পরিদর্শন শিল্পকলায় (ভারত) স্নাতক ডিগ্রী রয়েছে, তিনি ভরতনাট্যমের কলাক্ষেত্র শৈলীতে প্রশিক্ষিত। সমস্ত গোয়ানীজ অলিম্পিয়ানদের মধ্যে, সিওনা হলেন একমাত্র ক্রীড়াবিদ, যিনি গোয়াতে জন্মগ্রহণ করেছেন, বেড়ে উঠেছেন এবং তার সঙ্গে পড়াশোনাও গোয়াতেই করেছেন।
জীবনী
ফার্নান্দেস ১৯৮২ সালের ১৩ই নভেম্বর ভারতের গোয়ায় জন্মগ্রহণ করেন। পরে ২৪ বছর বয়সে তিনি নিউজিল্যান্ডে চলে গিয়েছিলেন। তিনি ১৭ বছর ধরে ভারতীয় শাস্ত্রীয় নৃত্য ভরতনাট্যমে প্রশিক্ষণ নিয়েছেন। নিউজিল্যান্ডে স্থানান্তরিত হওয়ার পর তিনি সেনাবাহিনীতে একজন ডাক্তার হিসেবে যোগ দেন এবং পদাতিক বাহিনী সেনা হিসেবে প্রশিক্ষণ নেন। অলিম্পিক গেমসে, বক্সিংয়ের ফ্লাইওয়েট বিভাগে, ফার্নান্দেস নিউজিল্যান্ডের প্রতিনিধিত্ব করেন। তিনি নিউজিল্যান্ডের প্রথম মহিলা হিসেবে এই কৃতিত্বের অধিকারী।
ফার্নান্দেস বেশ কয়েকটি পুরস্কারের প্রাপক। ভারতে, সম্ভবত তিনি তাঁর রাজ্যের প্রথম মহিলা যিনি ভারতের জাতীয় বাস্কেট বল ফেডারেশন কর্তৃক এশিয়ান বাস্কেটবল গেমসে প্রতিনিধিত্ব করার জন্য নির্বাচিত হয়েছেন। ভারতের জুনিয়র চেম্বার তাঁকে 'শিশু বিস্ময়' হিসেবে ভূষিত করেছিল। নিউজিল্যান্ডের অভিজাত-স্তরের মহিলা বক্সিংয়ে "সবচেয়ে বৈজ্ঞানিক মহিলা বক্সার" খেতাব তিনি পেয়েছেন এবং এছাড়াও খেলাধুলায় ফার্নান্দেজের অনেক খেতাব ও পুরস্কার রয়েছে। তিনি খেলাধুলা, স্বাস্থ্য এবং ফিটনেসের ক্ষেত্রে সুপ্রতিষ্ঠিত বক্তা এবং শিক্ষাবিদ।
বর্তমান
তিনি নিজের ওয়েবসাইটে বলেছেন আমার বর্তমান একাডেমিক গবেষণা পশ্চিমী দেশগুলিতে অভিবাসীদের খেলাধুলা এবং বিনোদনে অংশগ্রহণকে সমর্থন করার জন্য অন্তর্দৃষ্টি প্রদান করে। বিশেষ করে ট্রান্স-তাসমান অঞ্চল জুড়ে খেলাধুলা এবং বিনোদন অনুশীলনের মাধ্যমে ভারতীয় অন্তর্ভুক্তি এবং একীকরণকে সমর্থন করার জন্য প্রমাণ, সাংস্কৃতিক এবং প্রাসঙ্গিক অন্তর্দৃষ্টি তৈরি করার জন্য আমি ভারতীয় জনসংখ্যার প্রতি আমার গবেষণা ফোকাসকে তীক্ষ্ণ করেছি।
১৮০২
১৮০২ গ্রেগরীয় বর্ষপঞ্জির একটি সাধারণ বছর।
হান্টারওয়ালি কি বেটি
হান্টারওয়ালি কি বেটি একটি বলিউড চলচ্চিত্র। এটি ১৯৪৩ সালে মুক্তি পেয়েছিল, এবং এটি ১৯৩৫ সালে চলচ্চিত্র হান্টারওয়ালি এর সিক্যুয়াল। উভয় চলচ্চিত্রে নায়িকা হিসেবে অভিনয় করেন অভী নদীয়া এবং ওয়াদিয়া মুভিটোনের ওয়াদিয়া ভতৃদ্বয় জেবিএইচ এবং হোমি (নদীয়া স্বামী) প্রযোজিত।
আজিজ মির্জা
আজিজ মির্জা (জন্ম: ১৯৪৭) একজন ভারতীয় চলচ্চিত্র পরিচালক, প্রযোজক এবং চিত্রনাট্যকার।
প্রাথমিক এবং কর্মজীবন
মির্জা ১৯৪৭ সালে ভারতে জন্ম নেন। কর্মজীবন শুরু করেন ১৯৮৫ সালে, যখন তিনি তার ভাই সাঈদ আখতার মির্জা এবং পরিচালক কুন্ডন শাহ'র সঙ্গে ইস্ক্রা নামে একটি নতুন প্রযোজনা কোম্পানি প্রতিষ্ঠা করতে যোগ দেন।
মাদানি
মাদানি/মাদানী দ্বারা মদিনায় বসবাসকারী লোকদের বুঝায়। এছাড়াও এই শব্দ দ্বারা মদিনা ইসলামী বিশ্ববিদ্যালয়ের প্রাক্তন ছাত্রও বুঝাতে পারে অথবা এটি বংশীয় উপাধি হিসেবেও ব্যবহৃত হতে পারে। শব্দটি দ্বারা নিম্নোক্ত ব্যক্তিদের বোঝানো হয়:
হেলিওফোরাস তমু
পাউডারী গ্রীন স্যাফায়ার (বৈজ্ঞানিক নাম: Heliophorus tamu (Kollar))একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।
উপপ্রজাতি
ভারতে প্রাপ্ত পাউডারী গ্রীন স্যাফায়ার এর উপপ্রজাতি হল-
বিস্তার
এই প্রজাতি ভারত এর উত্তরাখন্ড থেকে অরুণাচল প্রদেশ পর্যন্ত, নেপাল, ভুটান, পাকিস্তান এবং মায়ানমার এর বিভিন্ন অঞ্চলে দেখা যায়।
ভূপেন্দ্রনাথ বসু
ভূপেন্দ্রনাথ বসু (জন্ম- ১৩ জানুয়ারি, ১৮৫৯- মৃত্যু- ১৩ সেপ্টেম্বর,১৯২৪) একজন ভারতীয় রাজনীতিবিদ, আইনজীবী এবং ১৯১৪ সালে ভারতীয় জাতীয় কংগ্রেসের সভাপতি ছিলেন।
কর্মজীবন
১৯০৪ থেকে ১৯১০ সাল পর্যন্ত ভূপেন্দ্রনাথ বসু বেঙ্গল আইনসভার সদস্য ছিলেন। এই সময়ে তিনি জাতীয়তাবাদী আন্দোলনের সঙ্গে জড়িত ছিলেন। ১৯০৫ সালে তিনি ময়মনসিংহে বাঙলা প্রাদেশিক সম্মেলনের সভাপতিত্ব করেন। তিনি বঙ্গভঙ্গ বিরোধী আন্দোলন এবং সমগ্র ব্রিটিশ পণ্যদ্রব্য বিরুদ্ধে অভিযানে যোগ দিয়েছিলেন। ১৯০৭ সালে এবং তারপরে তার জাতীয়তাবাদী কর্মকাণ্ডের জন্য তাকে কলকাতায় ব্রিটিশরা গ্রেপ্তার করে এবং আটক করেন। তিনি ১৯১০ সালে প্রেস আইন পাস করার জন্য বিরোধিতা করেছিলেন। তিনি ১৯১৪ সালে ভারতীয় জাতীয় কংগ্রেসের সভাপতি হন।
ভূপেন্দ্রনাথ বসু ১৯১৭ থেকে ১৯২৩ সাল পর্যন্ত ভারত-সচিবের বেসরকারী পরামর্শদাতারুপে এবং কিছুকাল সহকারী ভারত-সচিবের হয়ে কাজ করেন। ১৯২৩ সালে তাঁকে বাংলা সরকারের শাসন পরিষদের সদস্য করা হয়। এরপরে তিনি কলকাতা বিশ্ববিদ্যালয় এর উপাচার্য হন। তিনি কলকাতা মোহনবাগান এসি-র প্রথম সভাপতি ছিলেন। তিনি ১৯২৪ সালে মারা যান।